Eurovision-söngvakeppnin verður ekki haldin í Úkraínu að ári, þrátt fyrir sigur úkraínsku sveitarinnar Kalush Orchestra í keppninni í síðasta mánuði. Samband Evrópskra sjónvarpsstöðva íhuga nú að halda keppnina í Bretlandi. Skipuleggjendur hafa komist að þeirri niðurstöðu að ekki verði hægt að tryggja öryggi keppninnar og uppfylla kröfur sambandsins vegna stríðsins í Úkraínu. Í tilkynningu frá Sambandinu segir að Bretar, sem lentu í öðru sæti í söngvakeppninni þann 14. maí síðastliðinn, hafi verið beðnir um að halda keppnina. Engu að síður mun úkraínska ríkissjónvarpið taka þátt í skipulagningunni.
Skipuleggjendur Eurovision-söngvakeppninnar hafa beðið Breta um að halda keppnina á næsta ári, þar sem ekki er hægt að tryggja öryggi í Úkraínu vegna stríðsins þar í landi.